### Ministru kabineta rīkojuma projekta “Grozījumi Ministru kabineta 2020.gada 16.aprīļa rīkojumā Nr.181 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2020.gada 16.aprīļa rīkojumā Nr.181 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) sagatavots, lai precizētu no valsts budžeta programmas “Līdzekļi neparedzētiem gadījumiem” piešķiramā finansējuma apjomu attiecīgajām Iekšlietu ministrijas sistēmas iestādēm, lai nodrošinātu amatpersonām ar speciālajām dienesta pakāpēm (turpmāk – amatpersona), kas ir bijušas tieši iesaistītas Covid-19 seku novēršanā, *piemaksas laikposmā no 2020.gada 12.marta līdz 2020.gada 31.maijam par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu* (turpmāk – piemaksas) atbilstoši faktiskajai situācijai, kā arī, ievērojot, ka piemaksām sākotnēji prognozētā finansējuma apjoms ir būtiski lielāks par faktiski nepieciešamo, rīkojuma projektā paredzētu arī finansējuma piešķiršanu *izdevumu, kas saistīti ar amatpersonu dienesta pienākumu izpildi virs noteiktā dienesta pienākumu izpildes laika (virsstundu darbu) atbilstoši faktiskajam virsstundu apjomam, kas izveidojies četru mēnešu periodā un saistīts ar ārkārtas pasākumu veikšanu*, ievērojot Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” (turpmāk – rīkojums Nr.103) 4.13.1 apakšpunktā doto uzdevumu (rīkojums Nr.103 zaudējis spēku ar 2020.gada 10.jūniju, vienlaikus tajā noteiktais attiecībā uz finansējuma pieprasīšanu no valsts budžeta programmas “Līdzekļi neparedzētiem gadījumiem” pēc būtības ir attiecināms uz visu ārkārtas situācija laika periodu, tas ir no 2020.gada 12.marta līdz 9.jūnijam).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2020.gada 16.aprīļa rīkojums Nr.181 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – *rīkojums Nr.181) paredz*:1. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai finansējumu, kas **nepārsniedz 2 590 703 *euro***, lai amatpersonām, kas ir bijušas tieši iesaistītas Covid-19 seku novēršanā, nodrošinātu **piemaksas no** **2020.gada 12.marta līdz 2020.gada 31.maijam** par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu (turpmāk – piemaksa) (1.punkts), kā arī Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par līdzekļu piešķiršanu no valsts budžeta programmas “Līdzekļi neparedzētiem gadījumiem” **atbilstoši faktiski nepieciešamajam apmēram** (3.punkts).*Faktiskā situācija:**-* Iekšlietu ministrija iesniedzaFinanšu ministrijā pieprasījumu par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” piemaksu izmaksai faktiski nepieciešamajā apmērā par laika periodu no **2020. gada 12. marta līdz 2020. gada 30.aprīlim 309 136 *euro*** apmērā, tai skaitā Valsts policijai – 176 374 *euro* un Valsts robežsardzei – 132 762 *euro;*- finanšu līdzekļi 309 136 *euro* apmērā Iekšlietu ministrijai (Valsts policijai un Valsts robežsardzei) ir piešķirti ar Finanšu ministrijas 2020.gada 2.jūnija rīkojumu Nr.188 “Par līdzekļu piešķiršanu”, un piemaksas ir izmaksātas attiecīgajām amatpersonām;*-* Iekšlietu ministrija iesniedzaFinanšu ministrijā pieprasījumu par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” piemaksu izmaksai faktiski nepieciešamajā apmērā par laika periodu no **2020. gada 1. maija līdz 2020. gada 31. maijam 189 269 *euro*** apmērā, tai skaitā Valsts policijai – 110 225 *euro* un Valsts robežsardzei – 79 044 *euro;* kā arī **Valsts policijas precizēto aprēķinu par iepriekšējo laika periodu** (aprīļa mēnesi – papildu pieprasot **4444 *euro***), - finanšu līdzekļi 193 713 *euro* apmērā Iekšlietu ministrijai (Valsts policijai un Valsts robežsardzei) ir piešķirti ar Finanšu ministrijas 2020.gada 26.jūnija rīkojumu Nr.222 “Par līdzekļu piešķiršanu”, un piemaksas ir izmaksātas attiecīgajām amatpersonām.- Iekšlietu ministrija iesniedza(Iekšlietu ministrijas 2020. gada 30.jūnija vēstule Nr.1-40/1603) Finanšu ministrijā papildu pieprasījumu par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” piemaksu izmaksai faktiski nepieciešamajā apmērā par laika periodu no **2020. gada 12. marta līdz 2020. gada 31. maijam 1 896 *euro*** apmērā (Valsts policijai – 1 896 *euro).* *- Tātad piemaksu izmaksai par laika periodu no 2020.gada 12.marta līdz 2020.gada 31.maijam* ***atbilstoši faktiski nepieciešamajam apmēram kopumā izlietoti 504 745 euro.***2. Pilnvarot *iekšlietu ministru lemt par finansējuma izlietojumu atbilstoši faktiskajai nepieciešamībai* (2.punkts).*Faktiskā situācija:*Pamatojoties uz Ministru kabineta 2020.gada 9.aprīļa sēdes protokola Nr.23, 13.§ “Par finanšu līdzekļu pieprasīšanu no valsts budžeta programmas 02.00.00 “Līdzekļi neparedzētiem gadījumiem”” (turpmāk – protokollēmums) 4.punktā un rīkojumā Nr.181 2.punktā noteiktajām tiesībām iekšlietu ministram lemt par papildu finansējuma izlietojumu atbilstoši faktiskajai nepieciešamībai, tika izdots Iekšlietu ministrijas 2020.gada 24.aprīļa rīkojums Nr.1-12/486 “Par piemaksas par darbu paaugstināta riska un slodzes apstākļos noteikšanu”, kas paredz šādus pamatnosacījumus:1. noteikt piemaksu līdz 20% apmērā no mēnešalgas par laika periodu no 2020.gada 12.marta līdz 2020.gada 31.maijam amatpersonām, kuras veic dienesta pienākumus un citus uzdevumus, kas atbilst protokollēmuma 1.1. apakšpunktā (nodarbinātie ir tiešā un uzskaitāmi pierādāmā saskarē ar Covid-19 inficētām vai iespējami inficētām personām vai ir iesaistīti testēšanas procesā) un 1.2.apakšpunktā (nodarbinātie ir tiešā un uzskaitāmi pierādāmā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija) noteiktajiem kritērijiem; 2. noteikt, ka:- piemaksas apmēru konkrētai amatpersonai, ievērojot paaugstināta riska un slodzes apstākļus konkrētajā mēnesī, ar rīkojumu (pavēli) nosaka iestādes vadītājs vai viņa pilnvarota amatpersona;- piemaksas minimālais apmērs ir 7% no amatpersonas mēnešalgas likmes;3. Iestādes vadītājam nodrošināt:- izsekojamu uzskaiti – pārskata sagatavošanu par katras amatpersonas faktiski veikto darbu par katru mēnesi;- līdz 2020.gada 15.maijam (atsevišķi par laikposmu no 2020.gada 12.marta līdz 31.martam un par laikposmu no 2020.gada 1.aprīļa līdz 30.aprīlim) un 15.jūnijam (par laikposmu no 2020.gada 1.maija līdz 31.maijam) šādas informācijas iesniegšanu iekšlietu ministram:-- detalizēts aprēķins finanšu līdzekļu pieprasīšanai no valsts budžeta programmas “Līdzekļi neparedzētiem gadījumiem” par katru mēnesi, norādot tajā iestādes struktūrvienību un amatu, kuru ieņem konkrētā iesaistītā amatpersona, amatpersonas iesaistes laikposmu, pamatojumu (protokollēmuma 1.1., 1.2. apakšpunkts), tai noteikto mēnešalgu, piemaksas apmēru (procentos no mēnešalgas un *euro*), papildu nepieciešamā finansējumu, tai skaitā darba devēja valsts sociālās apdrošināšanas obligātajām iemaksām, apmēru *(euro)*; -- detalizēta informācija par konkrēti veiktajiem pasākumiem un darbības rezultātiem par katru mēnesi;-- ka kopējais amatpersonai noteikto piemaksu (izņemot piemaksu par virsstundu darbu, piemaksu par nakts darbu, piemaksu par izdienu un speciālās piemaksas) apmērs mēnesī nepārsniedz 60 procentus no amatpersonai noteiktās mēnešalgas. *Rīkojuma Nr.103 4.13.1 apakšpunkts* paredz, ka izdevumus, kas saistīti ar amatpersonu **virsstundu darbu**, sedz no valsts budžeta programmas “Līdzekļi neparedzētiem gadījumiem” *atbilstoši faktiskajam virsstundu apjomam, kas izveidojies četru mēnešu periodā un saistīts ar ārkārtas pasākumu veikšanu*, un uzdeva Iekšlietu ministrijai sagatavot un iekšlietu ministram noteiktajā kārtībā iesniegt Ministru kabinetā attiecīgu rīkojuma projektu par finansējuma piešķiršanu Iekšlietu ministrijai (attiecīgajām tās sistēmas iestādēm) no valsts budžeta programmas “Līdzekļi neparedzētiem gadījumiem”.  *Faktiskā situācija:*- Ievērojot, ka atbilstoši rīkojumam Nr.181 sedzamie izdevumi ir par 2 087 854 *euro* mazāki nekā sākotnēji plānots (izdevumi tika plānoti situācijā, kad nebija zināma situācijas turpmākā attīstība), bet rīkojuma Nr.103 4.13.1 apakšpunkta izpildei (Valsts policijai) nepieciešams finansējums **162 358 *euro***apmērā, attiecīgi papildināms rīkojuma Nr.181 1.punkts. - Četru mēnešu uzskaites perioda ietvaros (laika periodā no 2020.gada 12.marta līdz 30.aprīlim) virsstundu darbā, lai nodrošinātu COVID-19 izplatīšanās ierobežošanu, iesaistītas tikai Valsts policijas amatpersonas. Valsts policijas amatpersonas norādītajā laika periodā veica patrulēšanu, lai kontrolētu rīkojuma Nr.103 prasību ievērošanu par pulcēšanās aizliegumu un fizisko distancēšanos, kontrolēja pašizolēšanās prasību ievērošanu un citu ārkārtas situācijas ierobežojumu kontroli, kā arī veica repatriācijas reisu sagaidīšanu un dažādus citus pasākumus, kas saistīti ar COVID-19 izplatīšanās ierobežošanu. Detalizēta informācija ar pamatojumu par katru virsstundu darbā iesaistīto Valsts policijas amatpersonu pieejama Valsts policijā. Ievērojot iepriekš minēto, *rīkojuma projekts paredz*: - precizēt no valsts budžeta programmas 02.00.00 “Līdzekļi neparedzētiem gadījumiem” Iekšlietu ministrijai piešķiramā finansējuma apjomu, kā arī piešķiršanas mērķi (ne tikai piemaksām, bet arī samaksai par virsstundu darbu);- ka pieprasījumu finansējuma piešķiršanai no valsts budžeta programmas 02.00.00 “Līdzekļi neparedzētiem gadījumiem” vairs iesniegt nav nepieciešams, jo piemaksu izmaksai tas jau ir piešķirts, bet samaksai par virsstundu darbu tiks piešķirts atbilstoši rīkojuma projekta noteiktajam apjomam. *Ministru kabineta 2020.gada 9.aprīļa sēdes prot.Nr.23, 13.§ ”Protokollēmuma projekts “Par finanšu līdzekļu pieprasīšanu no valsts budžeta programmas 02.00.00 “Līdzekļi neparedzētiem gadījumiem”” paredz, ka:*1. Ministru kabinets lems, ka no valsts budžeta programmas 02.00.00 “Līdzekļi neparedzētiem gadījumiem” tiek piešķirti papildu līdzekļi, lai laika periodā no 2020.gada 12.marta līdz 2020.gada 31.maijam nodrošinātu piemaksas par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un seku novēršanu valsts pārvaldes iestādēs un valsts un pašvaldību kapitālsabiedrībās nodarbinātajām ārstniecības personām, amatpersonām ar speciālām dienesta pakāpēm un pārējiem nodarbinātajiem (turpmāk - nodarbinātie), ņemot vērā arī kritēriju -–(1.3.apakšpunkts) nodarbinātie veic darbu paaugstinātas intensitātes un apdraudējuma apstākļos, nodrošinot īpašu un nozīmīgu ieguldījumu rīkojumā Nr.103 noteikto pasākumu veikšanā, kuri ir saistīti ar proaktīvu rīcību Covid-19 pandēmijas ierobežošanā un izraisīto seku mazināšanā (turpmāk – 1.3.kritērijs);2. lēmumu par šī šo nodarbināto papildu atlīdzību un tās apmēru pieņem Ministru kabinets, pamatojoties uz atbildīgās ministrijas sniegto informāciju par konkrētā nodarbinātā ieguldījumu.     3. Ministru kabinetā iesniedzams pārskats par finansējuma izlietojumu.*Faktiskā situācija:*-1.3.kritērijs attiecināms uz salīdzinoši nelielu skaitu Valsts policijas amatpersonu un nepieciešamo finansējumu piemaksas izmaksai iespējams nodrošināt budžeta apakšprogrammai 06.01.00 “Valsts policija” piešķirto līdzekļu ietvaros (19 676 *euro*). - detalizēta informācija par katras iesaistītās amatpersonas ieguldījumu un finansējuma izlietojumu atspoguļota anotācijas 2.pielikumā. Ievērojot iepriekš minēto, Ministru kabineta protokollēmuma projekts paredz: atļaut Iekšlietu ministrijai izmaksāt Valsts policijas amatpersonām ar speciālajām dienesta pakāpēm piemaksu par darbu paaugstinātas intensitātes un apdraudējuma apstākļos, nodrošinot īpašu un nozīmīgu ieguldījumu pasākumu veikšanā, kuri ir saistīti ar proaktīvu rīcību Covid-19 pandēmijas ierobežošanā un izraisīto seku mazināšanā, budžeta apakšprogrammai 06.01.00 “Valsts policija” piešķirto līdzekļu ietvaros (19 676 *euro*).  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija, Valsts robežsardze. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2022. gadam | izmaiņas, salīdzi-not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 686 779 | 0 | 0 | 0 | 0 | 0 |
| 2.1. valsts pamatbudžets | 0 | 686 779 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -686 779 | 0 | 0 | 0 | 0 | 0 |
| 3.1. valsts pamatbudžets | 0 | -686 779 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 686 779 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *Detalizēts izdevumu aprēķins:***PAVISAM KOPĀ: 686 779 *euro, tajā skaitā:*** I. No valsts budžeta programmas 02.00.00 “Līdzekļi neparedzētiem gadījumiem” **667 103 *euro*:*** ***Valsts policija (tai skaitā Valsts policijas koledža) kopā* – 455 297 *euro*:**

**1. Piemaksas** par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu **par laikposmu no 2020.gada 12.marta līdz 31.maijam – 292 939 *euro***Aprēķinātie izdevumi:* piemaksas (EKK1145) – 236 068 *euro*;
* darba devēja valsts sociālās apdrošināšanas obligātās iemaksas (EKK1210) – 56 871 *euro.*

**2**. **Samaksa** par virsstundu darbu **par laikposmu no 2020.gada 12.marta līdz 30.aprīlim – 162 358 *euro*** Virsstundu darbā tika iesaistītas 693 Valsts policijas amatpersonas, kopā nostrādājot 9 842,05 virsstundas.Aprēķinātie izdevumi:* samaksa par virsstundu darbu (EKK1142) – 130 839 *euro*;
* darba devēja valsts sociālās apdrošināšanas obligātās iemaksas (EKK1210) – 31 519 *euro.*

Detalizēts aprēķins – anotācijas 1.pielikumā.* ***Valsts robežsardze (tai skaitā Valsts robežsardzes koledža) kopā*** – **211 806** ***euro*:**

**Piemaksas** par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu **par laikposmu no 2020. gada 12. marta līdz 31. maijam –211 806 *euro***Aprēķinātie izdevumi:* piemaksas (EKK1145) – 170 687 *euro*;
* darba devēja valsts sociālās apdrošināšanas obligātās iemaksas (EKK1210) – 41 119 *euro.*

**II. Budžeta apakšprogrammai 06.01.00 “Valsts policija” piešķirto līdzekļu ietvaros*****Valsts policija kopā* – 19 676 *euro*:****Piemaksas** (saskaņā ar Ministru kabineta 2020.gada 9.aprīļa sēdes prot.Nr.23, 13.§ 1.3. apakšpunktu) **par laikposmu no 2020.gada 12.marta līdz 31.maijam – 19 676 *euro***Aprēķinātie izdevumi:* piemaksas (EKK1145) – 15 856 *euro*;
* darba devēja valsts sociālās apdrošināšanas obligātās iemaksas (EKK1210) – 3 820 *euro.*

Detalizēts aprēķins – anotācijas 2.pielikumā.Aprēķini veikti, pamatojoties uz Valsts policijas un Valsts robežsardzes pavēlēm un struktūrvienību ziņojumiem par katras konkrētas amatpersonas iesaisti un veiktajiem pasākumiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Finansējumu izdevumus segšanai (667 103 *euro*) piešķir no valsts budžeta programmas 02.00.00 „Līdzekļi neparedzētiem gadījumiem”. Valsts policija un Valsts robežsardze izdevumus sedz no budžeta programmas 99.00.00 “Līdzekļu neparedzētiem gadījumiem izlietojums” veicot attiecīgo izdevumu pārgrāmatošanu.Finansējumu izdevumus segšanai (19 676 *euro*) nodrošināt budžeta apakšprogrammai 06.01.00 “Valsts policija” piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts policija, Valsts policijas koledža, Valsts robežsardze, Valsts robežsardzes koledža. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iekšlietu ministra vietā–

ekonomikas ministrs Jānis Vitenbergs

Vīza:

valsts sekretāra pienākumu izpildītāja Ingūna Aire

20.07.2020. 12:38

2325

A.Strode

Alda.Strode@iem.gov.lv